KRITERIJI VREDNOVANJA – **TALIJANSKI JEZIK**

Elementi vrednovanja u Talijanskom jeziku su znanja I vještine definirane odgojno-obrazovnim ishodima unutar domene Komunikacijska jezična kompetencija.

Prvi ishod (znanja o vlastitoj i drugim kulturama) i drugi ishod (vještine međukulturnog ophođenja) iz domene Međukulturna komunikacijska kompetencija te drugi ishod (vještina primjene medijske pismenosti) iz domene Samostalnost u ovladavanju jezikom vrednuju se posredno kroz vrednovanje ishoda iz domene Komunikacijska jezična kompetencija.

Treći ishod (stavovi i vrijednosti) iz domene Međukulturna komunikacijska kompetencija te prvi (razvijanje pozitivnoga stava, razvijanje samopouzdanja u uporabi jezika te kritičkoga mišljenja) i treći ishod (strategije učenja jezika) iz domene Samostalnost u ovladavanju jezikom prate se i formativno vrednuju.

**VREDNOVANJE ZA UČENJE** jest pristup vrednovanju koji je sastavni dio kontinuiranoga procesa učenja i poučavanja, odvija se za vrijeme učenja i poučavanja te kao takav ponajprije služi unapređivanju i planiranju budućega učenja i poučavanja. Vrednovanje za učenje ne rezultira ocjenom, nego kvalitativnom povratnom informacijom i razmjenom iskustava o procesima učenja i usvojenosti znanja i vještina u odnosu na postavljena očekivanja.

 **VREDNOVANJE KAO UČENJE** jest pristup vrednovanju koji se temelji na ideji da učenici vrednovanjem uče, stoga nužno podrazumijeva aktivno uključivanje učenika u proces vrednovanja uz stalnu podršku učitelja kao bi se maksimalno potaknuo razvoj učeničkoga autonomnog i samoreguliranog pristupa učenju.

**VREDNOVANJE NAUČENOGA** jest pristup vrednovanju koji podrazumijeva procjenu razine postignuća učenika nakon određenoga učenja i poučavanja tijekom školske godine ili na njezinu kraju. U pravilu rezultira ocjenom ili nekom drugom sumativnom procjenom.

**Usmene provjere** jedan su od načina vrednovanja naučenoga. Riječ je o sumativnom vrednovanju onoga što su učenici naučili što znači da rezultira ocjenom koja se upisuje u element ocjenjivanja - govorenje. Usmenim provjerama možemo vrednovati ostvarenost sljedećih ishoda iz domene Komunikacijska jezična kompetencija (do 60 riječi):

OŠ (2) TJ A.5.3. Učenik govori vrlo kratak i vrlo jednostavan tekst poznate tematike.

OŠ (2) TJ A.5.5. Učenik sudjeluje u vrlo kratkome i vrlo jednostavnome vođenome razgovoru. Kroz navedene ishode posredno možemo vrednovati i sljedeće ishode: • iz domene Međukulturna komunikacijska kompetencija

OŠ (2) TJ B.5.1. Učenik prepoznaje sličnosti i razlike između vlastite i talijanske kulture.

OŠ (2) TJ B.5.2. Učenik primjenjuje osnovne obrasce uljudnoga ophođenja na talijanskome jeziku. • iz domene Samostalnost u ovladavanju jezikom

OŠ (2) TJ C.5.2. Učenik pronalazi, u skladu s potrebama, različite jednostavne izvore informacija. Pisane provjere jedan su od načina vrednovanja naučenoga. Riječ je o sumativnom vrednovanju onoga što su učenici naučili što znači da rezultira ocjenom koja se upisuje u jedan od elemenata ocjenjivanja u dnevniku (razumijevanje slušanjem, razumijevanje čitanjem i pisanje). Vještine razumijevanja slušanjem i čitanjem mogu biti ocjenjene u jednom satu.

**Pisanim provjerama** možemo vrednovati ostvarenost sljedećih ishoda iz domene Komunikacijska jezična kompetencija:

OŠ (2) TJ A.5.1. Učenik razumije odslušani vrlo kratak i vrlo jednostavan tekst poznate tematike.

OŠ (2) TJ A.5.2. Učenik čita i razumije vrlo kratak i vrlo jednostavan tekst poznate tematike.

 OŠ (2) TJ A.5.4. Učenik piše vrlo kratak i vrlo jednostavan tekst poznate tematike. Kroz navedene ishode posredno možemo vrednovati i sljedeće ishode: • iz domene Međukulturna komunikacijska kompetencija

OŠ (2) TJ B.5.1. Učenik prepoznaje sličnosti i razlike između vlastite i talijanske kulture.

OŠ (2) TJ B.5.2. Učenik primjenjuje osnovne obrasce uljudnoga ophođenja na talijanskome jeziku. • iz domene Samostalnost u ovladavanju jezikom

OŠ (2) TJ C.5.2. Učenik pronalazi, u skladu s potrebama, različite jednostavne izvore informacija.

**Kraće pisane provjere** jedan su od načina vrednovanja za učenje. Riječ je o formativnom vrednovanju koje ne rezultira ocjenom i koje ne traje duže od 15 minuta. Kraćim pisanim provjerama možemo provjeriti ovladanost određenim gramatičkim ili leksičkim strukturama te razumijevanje slušanjem ili čitanjem. Diktat također može biti jedan oblik kraće pisane provjere.

Gramatički ili leksički zadatak, diktat te zadaci u kojima provjeravamo razumijevanje slušanjem i čitanjem koje dajemo učenicima možemo vrednovati samo formativno što znači da učenicima ne dajemo ocjenu. U bilješku u dnevniku zapisujemo ono što je učenik dobro savladao i ono na čemu još treba poraditi.

 Kraće pisane provjere su oblik formativnog vrednovanja i zbroj **formativnih oblika** vrednovanja ne može dati jednu brojčanu ocjenu.

 Jezične zakonitosti sastavni su dio usmenoga i pisanoga izražavanja te se ovladanost njima ne vrednuje zasebno, već integrirano, kao jedan od kriterija uspješnosti ostvarenosti ishoda unutar domene Komunikacijska jezična kompetencija

Gramatičke i leksičke strukture vrednuju se kao sastavni dio usmenih i pisanih provjera što znači da se ne vrednuju zasebno preko pisanih provjera u trajanju dužem od 15 minuta.

Formativno vrednujemo aktivnosti kroz kraće pisane provjere koje dovode do ostvarenja ishoda. Ostvarenost ishoda zatim vrednujemo sumativno.

|  |  |
| --- | --- |
| **ELEMENT OCJENJIVANJA** | **KRITERIJ ZA VREDNOVANJE ISHODA** |
| **SLUŠANJE S RAZUMIJAVNJEM** | **ODLIČAN (5)** | Razumije svako pitanje i izlaganje u normalnom tempu, razumije poslušani tekst u cjelini i pojedinosti u okviru poznate tematike. Nove riječi usvaja lako i prepoznaje u novom kontekstu. Izvrsno razumije govor nastavnika i drugih učenika. Bez teškoća izdvaja ključne riječi i informacije iz slušanog teksta/govora |
| **VRLO DOBAR (4)** | Učenik vrlo dobro većinu riječi, izraza i naredbi. Uspješno povezuje vizualne i auditivne jezične sadržaje uz manje pogreške. Razumije skoro svako pitanje i izlaganje u normalnom tempu i govoru ali je ponekad potrebno ponoviti. Odslušani tekst razumije u cijelost, ali ne i svaku pojedinost. |
| **DOBAR (3)** | Učenik uz povremenu pomoć prepoznaje glavnu misao i izdvaja većinu informacija u vrlo kratkom i vrlo jednostavnom tekstu poznate tematike. Razumije skoro svako postavljeno pitanje, ali je ponekad neophodno ponoviti ili pojednostaviti neke dijelove. |
| **DOVOLJAN (2)** | Razumijevanje pitanja, izlaganje i slušanje teksta je zadovoljavajuće. Jedva shvaća i uz objašnjenja i pojednostavljenja. Daje kratke odgovore. Fond riječi je minimalan i razumije samo najjednostavnija pitanja. Uz poteškoće, sporo i s puno pogrešaka rješava usmeno postavljen zadatak. Razumije vrlo malo, traži pomoć i dodatna objašnjenja. |

|  |  |
| --- | --- |
| **ELEMENT OCJENJIVANJA** | **KRITERIJ ZA VREDNOVANJE ISHODA** |
| **ČITANJE S RAZUMIJEVANJEM** | **ODLIČAN (5)** | Učenik iznimno lako čita riječi, jednostavne rečenice i kraće tekstove te uočava pravila ortografije. Ima pravilan izgovor. Učenik ima razvijenu vještinu izražajnog čitanja i lako pamti pismovnu sliku riječi i rečenica. Poštuje intonacijska obilježja jednostavne rečenice. Razumije osnovnu poruku teksta i bez problema izdvaja ključnu informaciju. |
| **VRLO DOBAR (4)** | Učenik samostalno vrlo dobro čita. Ima pravilan izgovor. Lako pamti pismovne slike riječi, rijetko griješi i lako usvaja riječ nakon ispravljanja. Samostalno razumije temeljnu poruku pročitanog teksta i izdvaja ključnu informaciju. |
| **DOBAR (3)** | Učenik uz povremenu pomoć prepoznaje glavnu misao i izdvaja većinu informacija u vrlo kratkom i vrlo jednostavnom tekstu poznate tematike te na temelju predloška. Uz povremenu pomoć čita uglavnom točno. |
| **DOVOLJAN (2)** | Učenik uz poteškoće i česte pogreške zadovoljavajuće čita isključivo jednostavne riječi i kraće rečenice. Nije u stanju uočiti razliku između pisanja i izgovora riječi. Uz veliku pomoć učitelja dolazi do temeljne poruke teksta i ključne informacije. |

|  |  |
| --- | --- |
| **ELEMENT OCJENJIVANJA** | **KRITERIJ ZA VREDNOVANJE ISHODA** |
| **GOVORENJE** | **ODLIČAN (5)** | Iznimno lako i tečno se samostalno izražava. Ima pravilan izgovor, intonaciju i ritam. Na pitanja odgovara punim rečenicama uz precizne i točne opise. Samoinicijativno sudjeluje u kratkom razgovoru poznate tematike. Na pitanja odgovara jasno i potpunim rečenicama. |
| **VRLO DOBAR (4)** | Vrlo dobro izgovara riječi uz rijetke nesigurnosti. Na verbalne i neverbalne poticaje reagira primjerenom brzinom. Eventualne pogreške brzo ispravlja. Uz povremenu pomoć sudjeluje u kratkom razgovoru poznate tematike. Odgovara na pitanja vlastitim odgovorima. |
| **DOBAR (3)** | Učenik uz povremenu pomoć govori vrlo kratak i vrlo jednostavan tekst poznate tematike na temelju predloška, uz manje pogreške. Izražava se dobro, ali samo na poticaj i oslanja se na stalnu pomoć učitelja. Sudjeluje u vrlo kratkom i vrlo jednostavnom vođenom razgovoru poznate tematike uz pomoć učitelja. |
| **DOVOLJAN (2)** | zgovor je zadovoljavajući. Učestalo griješi. U radu se oslanja na druge učenike i pomoć učitelja. Uz pomoć povezuje elemente teksta u logičke cjeline. Na pitanja odgovara uz pomoć i ponuđene modele odgovora. |

|  |  |
| --- | --- |
| **ELEMENT OCJENJIVANJA** | **KRITERIJ ZA VREDNOVANJE ISHODA** |
| **PISANJE** | **ODLIČAN (5)** | Točno i pravilno prepisuje poznate riječi i kraće rečenice. Nadopunjuje tekst ili pisano odgovara na pitanja prema modelu. Može iznimno dobro pisano izraziti svoje misli bez većih gramatičkih i ortografskih grešaka. Samostalno oblikuje kratak i jednostavan tekst poznate tematike prema predlošku. |
| **VRLO DOBAR (4)** | Uz poneku pogrešku vrlo dobro prepisuje/piše riječi i brzo ih uočava i ispravlja. Većim dijelom uočava razliku između pisanja i čitanja riječi. Uz povremenu pomoć učitelja oblikuje kratak i jednostavan tekst poznate tematike primjenjujući osnovna pravopisna pravila. |
| **DOBAR (3)** | Učenik uz povremenu pomoć piše vrlo kratak i vrlo jednostavan tekst poznate tematike na temelju predloška, uz manje pogreške. Uz čestu podršku učitelja dobro oblikuje kratak tekst poznate tematike prema predlošku. |
| **DOVOLJAN (2)** | Netočno i s mnogo pogrešaka prepisuje riječi i pri tom ne uočava različitost dvaju jezičnih sustava. Potrebna mu je pomoć u zapisivanju jednostavnih učestalih riječi i izraza. Uz pomoć učitelja ili vršnjaka na zadovoljavajući način oblikuje kratak jednostavan tekst poznate tematike prema predlošku. |

**ELEMENTI VREDNOVANJA - TALIJANSKI JEZIK – 4., 5., 6., 7. i 8. razred**

U okviru predmeta TALIJANSKI JEZIK vrednuju se sljedeći elementi:

 SLUŠANJE S RAZUMIJEVANJEM

 ČITANJE S RAZUMIJEVANJEM

GOVORENJE

PISANJE

• • Tijekom 4. razreda predviđena su 3 testa ( vokabular i osnove gramatičkog znanja) koji pojedinačno obuhvaćaju sadržaje po 3 nastavne cjeline prema udžbeniku Parolandia 1

• • Tijekom 5., 6., 7. i 8. razreda predviđena su : - 3 testa koji obuhvaćaju gramatička znanja, vokabular I slušanje teksta poznate tematike

 - skala vrednovanja data je testom objektivnog tipa pisanog uz udžbenik Ragazzini 2, 3, 4 I Parolandia 2

 - Predviđena su 3 diktata – poznati i obrađeni tekst (3g – 5, 4 -6g -4, 7-9g -3, 10-12g -2 ) upisuju se u bilješku kao oblik formativnog vrednovanja

**MJERILA ZA ELEMENTE:**

 **Slušanje s razumijevanjem:**

 - ODLIČAN : učenik razumije sugovornika i usmena izlaganja u normalnom tempu, razumije pisani i slušani tekst u potpunosti, s lakoćom vlada materijom, s lakoćom povezuje sadržaje

- VRLO DOBAR : razumije pitanja u normalnom govornom tempu , ali je potrebno ponekad ponoviti, razumije sadržaj ,ali ne i svaku pojedinost

- DOBAR: razumije izlaganje sporijim tempom, potrebno je pojednostaviti dijelove rečenice, u prevođenju potrebna manja pomoć

 - DOVOLJAN: ima minimum razumijevanja i napreduje uz pomoć učitelja, teže čita, u prevođenju potrebna pomoć

 - NEDOVOLJAN : ne razumije usmena izlaganja, čita i prevodi uz mnogo pogrešaka

**Čitanje s razumijevanjem:**

- ODLIČAN : učenik je aktivan u konverzaciji, čita i priča s razumijevanjem, pravilnog izgovora bez većih gramatičkih grešaka, sposoban snaći se na nepoznatom tekstu

- VRLO DOBAR : učenik govori korektno uz manje gramatičke pogreške, ponekad upotrijebi riječ ili frazu neadekvatno, u stanju je prepričati tekst

 - DOBAR : pri sporazumijevanju učenik se služi skromnim fondom riječi, čini gramatičke i sintaktične greške, u izgovoru greške u intonaciji i naglasku

 - DOVOLJAN : učenik čini veće greške u konverzaciji i izgovoru, rječnik oskudan, čini ozbiljne gramatičke greške.

- NEDOVOLJAN : učenik se ne može samostalno izražavati u usmenom obliku

**Govorenje:**

 - ODLIČAN : učenik se može samostalno pisano izraziti bez većih gramatičkih i ortografskih pogrešaka, ima dobru tehniku rješavanja testova, redovit i točan u pisanim zadacima

- VRLO DOBAR : pisano izražavanje uz poneku gramatičku i ortografsku grešku, pisane provjere vrednuju se prema postignutim bodovima

 - DOBAR : pisano izražavanje uz veće gramatičke i ortografske greške , nije redovit u pisanim školskim i domaćim zadacima

- DOVOLJAN : teško se pisano izražava, minimum daje isključivo uz pomoć učitelja

 - NEDOVOLJAN : nije u mogućnosti pisano se izraziti, ne izvršava pisane obaveze

**Pisanje, jezične zakonitosti:**

- ODLIČAN : potpuno poznaje jezične zakonitosti i točno ih primjenjuje

- VRLO DOBAR : poznaje jezične zakonitosti, primjenjuje ih uz poneku grešku

- DOBAR : djelomično poznaje jezične zakonitosti i primjenjuje ih uz dosta grešaka

- DOVOLJAN : ne poznaje zakonitosti i zadatke rješava ispod 49%

**OBLICI PRAĆENJA :**

• a) Usmeno provjeravanje znanja učenika provodi se svaki sat bez prethodne najave. Svaki učenik odgovara najmanje 2 puta po obrazovnom razdoblju. Ocjena se daje tijekom sata uz obrazloženje. Iznimno se učenikovo znanje može provjeriti prozivanjem iz imenika, ako ga nije bilo moguće ispitati zbog dužeg odsustva ili pasivnosti.

• b) Pisana provjera navedena je u uvodnom djelu

 • c) Provjera domaće zadaće ili radne bilježnice se ne ocjenjuje, iako je moguće učenika za uspješnost nagraditi ili kazniti u slučaju da isti ne izvršava obveze.

-u rubriku bilježaka upisujemo datume usmenih provjera, te razvoj interesa, sposobnosti, itd. (prema Pravilniku o praćenju, vrednovanju i ocjenjivanju učenika u osnovnim i srednjim školama); teme i rezultate samostalnih radova (sastavci, projekti, uspjesi na natječajima i sl.)

 -broj pisanih provjera (u petom razredu) nije propisan godišnjim brojem sati, već će o tome svaki učitelj odlučivati pojedinačno. Najavljuju se mjesec dan prije i bilježe u razrednu knjigu.

 -osim zadataka objektivnog tipa i ispita znanja, načini pisanog provjeravanja bit će diktati, kratki vođeni ili samostalni sastavci (prema dobi učenika)

 -za pisane provjere znanja na kojima se rezultati izražavaju brojem bodova, brojčana se ocjena donosi okvirno temeljem sljedeće bodovne skale izražene u postocima:

**POSTOTAK RIJEŠENOSTI OCJENA**

 > 49% nedovoljan (1)

 50 – 63% dovoljan (2)

64 – 77% dobar (3)

 78 – 85% vrlo dobar (4)

 86 – 100% odličan (5)